Unggutt tok PGA-seier etter omspilldrama
Det er to år siden 21-åringen tok sin første, og frem til i natt, eneste seier på PGA-touren. Da han slo til og vant igjen, var det etter omspill mot to landsmenn. Les også: Tutta dropper Phoenix for å komme i form til Major-turnering. Alle de tre amerikanerne endte ti slag under par etter fire runder. Derfor måtte det omspill til for å skille spillerne. Ikke før på det tredje omspillshullet maktet noen av spillerne å gjøre noe annet enn par. Jordan Spieth sto over ballen og puttet for birdie rundt ti meter fra hullet. 21-åringen var iskald og satte putten som sikret seieren og over sju millioner kroner.– Det var vel bare min dag, sa Spieth etter at seieren var et faktum. Seieren var supertalentets annen på PGA-touren. Den forrige kom som et sjokk da han i 2013 som 19-åring vant sin første turnering på det øverste nivået. Den gangen skrev han golfhistorie, da han gikk til topps i PGA-turneringen i Illinois. Han ble da den første tenåringen til å vinne en seier på PGA-touren siden 1931.
Jordan Spieth (21) sikret sin andre seier på PGA-touren da han slo landsmennene Patrick Reed og Sean O'Hair i omspill søndag. slo landsmennene Patrick Reed og Sean O'Hair i omspill søndag.